ddrg/super_eurlex huggingface dataset:
Hivatalos Lap L 187 , 29/07/1993 o. 0060 - 0060

finn különkiadás fejezet 5 kötet 6 o. 0099

svéd különkiadás fejezet 5 kötet 6 o. 0099



A Bizottság határozata (1993. június 21.) az idősekkel foglalkozó összekötő csoportról szóló 91/544/EGK határozat módosításáról (93/417/EGK) AZ EURÓPAI KÖZÖSSÉGEK BIZOTTSÁGA, tekintettel az Európai Gazdasági Közösséget létrehozó szerződésre, mivel a közösségi szintű fejlemények fényében szükséges a csoport tagjai számának felülvizsgálata, A KÖVETKEZŐKÉPPEN HATÁROZOTT: 1. cikk A 91/544/EGK bizottsági határozat [1] a következőképpen módosul: 1. a 3. cikk (2) bekezdésében "20" helyébe "25" lép; 2. a 4. cikk (3) bekezdésében az összekötő csoport tagszervezeteinek felsorolása a következő szöveggel egészül ki: "– ISZEP – Idősek Szervezeteinek Európai Platformja: 5 hely". Ennek megfelelően a mellékletben a jelöltállításra felkért szervezetek jegyzéke az ISZEP-pel egészül ki. 2. cikk Ez a határozat 1993. június 21-én lép hatályba. Kelt Brüsszelben, 1993. június 21-én. a Bizottság részéről Padraig Flynn a Bizottság tagja [1] HL L 296., 1991.10.26., 42. o. --------------------------------------------------
A Bizottság határozata

(1993. július 22.)

a bruttó nemzeti termék piaci árakon történő összeállításának összehangolásáról szóló 89/130/EGK, Euratom tanácsi irányelv 1. cikkének végrehajtása céljából a termelési és importtámogatások meghatározásáról

(93/475/EGK, Euratom)

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel az Európai Atomenergia-közösséget létrehozó szerződésre,

tekintettel a bruttó nemzeti termék piaci áron történő összeállításának összehangolásáról szóló, 1989. február 13-i 89/130/EGK, Euratom tanácsi irányelvre [1], és különösen annak 1. cikkére,

mivel a 89/130/EGK, Euratom irányelv 1. cikke alapján a bruttó nemzeti termék piaci áron történő (GNPmp) meghatározásának céljából szükséges pontosítani a termelési és importtámogatások azon meghatározását, amelyet az Integrált Nemzeti Számlák Európai Rendszere alkalmazásában használnak;

mivel az e határozatban előírt intézkedések összhangban vannak a 89/130/EGK, Euratom irányelv 6. cikkével létrehozott bizottság véleményével,

ELFOGADTA EZT A HATÁROZATOT:

1. cikk

A 89/130/EGK, Euratom irányelv 1. cikkének végrehajtása céljából a termelési és importtámogatások meghatározására vonatkozó pontosítást e határozat melléklete tartalmazza.

2. cikk

Ennek a határozatnak a tagállamok a címzettjei.

Kelt Brüsszelben, 1993. július 22-én.

a Bizottság részéről

Henning Christophersen

alelnök

[1] HL L 49., 1989.2.21., 26. o.

--------------------------------------------------

MELLÉKLET

A 89/130/EGK, Euratom irányelv 1. cikkének végrehajtása céljából a következő pontok hivatottak pontosítani ezen irányelv 2. cikkét az áruk és szolgáltatások kibocsátásának (P 10) értékelése tekintetében.

A következők nem tartoznak a "termelési és importtámogatások" kategóriájába (R 30):

- az államháztartás kifizetései a korábban meghatározott háztartások egyedi csoportjaira vonatkozóan, amelyeket eljárástechnikai okokból piaci termelő egységekben határoztak meg annak érdekében, hogy ezáltal az e háztartások számára gyártott termékek árát csökkenteni lehessen. E kifizetéseket kifejezetten úgy számították ki, hogy ellensúlyozzák az említett háztartások számára nyújtott árleszállításokat,

- azon kifizetések, amelyeket az államháztartás a piaci termelő egységek számára teljesített azon áruk és szolgáltatások teljesen vagy részben történő kifizetése formájában, amelyekkel e piaci termelő egységek közvetlenül és egyénileg háztartásokat látnak el, és amelyekre vonatkozóan a háztartások jogos igényt formálnak.

E kifizetéseket vagy társadalmi juttatásokként (R 64), vagy különféle folyó transzferekként (R 69), vagy közösségi fogyasztásként (P 30) kezelik.

--------------------------------------------------
Hivatalos Lap L 226 , 07/09/1993 o. 0023 - 0055

finn különkiadás fejezet 15 kötet 13 o. 0003

svéd különkiadás fejezet 15 kötet 13 o. 0003



A Bizottság határozata (1993. július 28.) a 91/271/EGK tanácsi irányelv 17. cikke által előírt nemzeti programok bemutatására szolgáló formanyomtatványokról (93/481/EGK) AZ EURÓPAI KÖZÖSSÉGEK BIZOTTSÁGA, tekintettel az Európai Gazdasági Közösséget létrehozó szerződésre, tekintettel a települési szennyvíz kezeléséről szóló, 1991. május 21-i 91/271/EGK tanácsi irányelvre [1] és különösen annak 17. cikke (4) bekezdésére, mivel a tagállamok kötelesek a 91/271/EGK irányelv végrehajtását célzó nemzeti programjukról jelentést készíteni a Bizottság által az irányelv 18. cikkében meghatározott eljárással létrehozandó formanyomtatványok alapján; mivel az e határozatban foglalt intézkedések összhangban vannak az említett irányelv 18. cikkében létrehozott bizottság véleményével, ELFOGADTA EZT A HATÁROZATOT: 1. cikk A mellékletben található formanyomtatványok elfogadásra kerülnek. 2. cikk Ennek a határozatnak a tagállamok a címzettjei. Kelt Brüsszelben, 1993. július 28-án. a Bizottság részéről Yannis Paleokrassas a Bizottság tagja [1] HL L 135., 1991.5.30., 40. o. -------------------------------------------------- MELLÉKLET +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ --------------------------------------------------
A Bizottság határozata

(1993. október 4.)

a bruttó nemzeti termék piaci áron történő megállapításának összehangolásáról szóló 89/130/EGK, Euratom tanácsi irányelv 1. cikke végrehajtásának alkalmazásában a "termeléssel kapcsolatos egyéb adók" és a "folyó termelőfelhasználás" közötti megkülönböztetés meghatározásáról

(93/570/EGK, Euratom)

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel az Európai Atomenergia-közösséget létrehozó szerződésre,

tekintettel a bruttó nemzeti termék piaci áron történő megállapításának összehangolásáról szóló, 1989. február 13-i 89/130/EGK, Euratom tanácsi irányelvre [1], és különösen annak 1. cikkére,

mivel a bruttó nemzeti termék piaci áron (GNPmp) történő meghatározásának alkalmazásában a 89/130/EGK irányelv 1. cikke szerint szükséges tisztázni az Integrált Nemzeti Számlák Európai Rendszerének alkalmazásában használt, a termeléssel kapcsolatos egyéb adók kifizetései és a szolgáltatások folyó termelőfelhasználásra történő vásárlása közötti megkülönböztetést;

mivel az e határozatban előírt intézkedések összhangban vannak a 89/130/EGK, Euratom irányelv 6. cikkével létrehozott bizottság véleményével,

ELFOGADTA EZT A HATÁROZATOT:

1. cikk

A 89/130/EGK, Euratom irányelv 1. cikkének végrehajtása alkalmazásában a termeléssel kapcsolatos egyéb adók és a szolgáltatások folyó termelőfelhasználásra történő vásárlása közötti megkülönböztetés meghatározására vonatkozó rendelkezéseket a melléklet tartalmazza.

2. cikk

Ennek a határozatnak a tagállamok a címzettjei.

Kelt Brüsszelben, 1993. október 4-én.

a Bizottság részéről

Henning Christophersen

alelnök

[1] HL L 49., 1989.2.21, 26. o.

--------------------------------------------------

MELLÉKLET

A 89/130/EGK, Euratom tanácsi irányelv 1. cikke végrehajtásának alkalmazásában a következő magyarázat célja a fenti irányelv 2. cikkének tisztázása a folyó termelőfelhasználás (P 20) és a termeléssel kapcsolatos egyéb adók (R 222) meghatározása vonatkozásában.

Különbséget lehet tenni egy termelőszervezet ügyletein belül a szolgáltatás nem piaci termelőtől folyó termelőfelhasználásra történő vásárlása (P 20) és "a termeléssel kapcsolatos egyéb adók" kifizetése (R 222) között, a következő feltételek alkalmazásával:

egy termelőegység által az államháztartás nem piaci szervezetének részére teljesített kifizetést szolgáltatásvásárlásnak tekintik, ha:

- a kifizetést a termelőegység részére nyújtott szolgáltatás ellenértékeként teljesítik,

- a kifizetés egyértelmű kapcsolatot mutat a szolgáltatás nyújtásának költségével,

- hasonló természetű szolgáltatás elérhető egy piaci termelőegységtől is;

ha ezek a feltételek nem teljesülnek, a kifizetést "a termeléssel kapcsolatos egyéb adók"-ként tartják nyilván (R 222).

--------------------------------------------------
A Tanács határozata

(1993. szeptember 27.)

a félvezető termékek topográfiája oltalmának az Amerikai Egyesült Államokból és egyes területekről származó személyekre való kiterjesztéséről szóló 93/16/EGK határozat módosításáról

(93/520/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre,

tekintettel a félvezető termékek topográfiájának oltalmáról szóló, 1986. december 16-i 87/54/EGK tanácsi irányelvre [1] és különösen annak 3. cikke (7) bekezdésére,

tekintettel a Bizottság javaslatára,

mivel a félvezető termékek topográfiájának oltalma a Közösségben azon személyeket illeti meg, akik a 87/54/EGK irányelv 3. cikkének (1)–(5) bekezdése alapján oltalomra jogosultnak minősülnek;

mivel ez az oltalom tanácsi határozattal kiterjeszthető olyan személyekre, akiket az az említett rendelkezések alapján nem illet meg;

mivel ezen oltalom kiterjesztéséről lehetőleg az egész Közösségre nézve kell dönteni;

mivel ezen oltalmat, a félvezető termékek topográfiája oltalmának az Amerikai Egyesült Államokból és egyes területekről származó személyekre való kiterjesztéséről szóló, 1992. december 21-i 93/16/EGK tanácsi határozatnak [2] megfelelően, csupán ideiglenes jelleggel terjesztették ki korábban az Amerikai Egyesült Államokra és egyes területekre;

mivel Arubában és a Holland Antillákon a félvezető termékek topográfiájának oltalmáról egyebek mellett a Holland Antillák 1912. december 17-i (módosított) szerzői jogi törvényének 10. cikke rendelkezik,

mivel e területek, amelyek e tárgyban még nem rendelkeznek különös szabályozással, várhatóan megalkotják azt, és a lehető legrövidebb időn belül biztosítják az oltalmat a Közösség tagállamaiból származó olyan személyek számára, akiket a 87/54/EGK irányelv alapján az megillet;

mivel indokolt, hogy ezen oltalmat ideiglenesen kiterjesszék e területekre, időt biztosítva ily módon a kölcsönös korlátlan oltalom feltételeinek megteremtéséhez,

ELFOGADTA EZT A HATÁROZATOT:

1. cikk

A 93/16/EGK határozat melléklete helyébe e határozat melléklete lép.

2. cikk

Ezt a határozatot 1993. november 1-jétől kell alkalmazni.

3. cikk

Ennek a határozatnak a tagállamok a címzettjei.

Kelt Brüsszelben, 1993. szeptember 27-én.

a Tanács részéről

az elnök

R. Urbain

[1] HL L 24., 1987.1.27., 36. o.

[2] HL L 11., 1993.1.19., 20. o.

--------------------------------------------------

MELLÉKLET

Anguilla

Aruba

Bermuda

Brit Indiai-Óceáni Terület

Brit Virgin-szigetek

Csatorna-szigetek

Déli-Georgia és a Déli-Sandwich-szigetek

Falkland-szigetek

Holland Antillák

Hong Kong

Kajmán-szigetek

Man-sziget

Montserrat

Pitcairn

Szent Ilona

Szent Ilona Függőségi Területek (Ascension, Tristan da Cunha)

Turks- és Caicos-szigetek

--------------------------------------------------
A Tanács határozata

(1993. október 18.)

az Északi-tenger olaj és egyéb káros anyagok általi szennyezésének kezelésére irányuló együttműködésről szóló megállapodás (Bonni megállapodás) egyes módosításainak a jóváhagyásáról

(93/540/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre, és különösen annak 130s. cikkére,

tekintettel a Bizottság javaslatára [1],

tekintettel az Európai Parlament véleményére [2],

tekintettel a Gazdasági és Szociális Bizottság véleményére [3],

mivel az 1984. június 28-i 84/358/EGK [4] határozatával a Tanács jóváhagyta az Északi-tenger olaj és egyéb káros anyagok általi szennyezésének kezelésére irányuló együttműködésről szóló, Bonnban 1983. szeptember 13-án aláírt megállapodást;

mivel a Bonnban 1989. szeptember 19-22. között tartott első ülésükön a megállapodás szerződő felei megállapodtak néhány módosításban, melyek a szennyezésfigyelő tevékenységekre vonatkozó rendelkezésekbe illesztendőek, hogy ezáltal a Londonban 1987. november 24-25-én az Északi-tenger védelméről tartott második nemzetközi konferencián elfogadott miniszteri nyilatkozat 46-50. bekezdéseinek végrehajtását biztosítsák.

mivel a szerződő felek elhatározták a skagerraki határövezetnek a megállapodás 2. cikke a) pontjában meghatározottak szerinti módosítását;

mivel a módosítások a megállapodás 16. cikkének (2) bekezdésével összhangban csak az összes szerződő fél általi jóváhagyásuk után lépnek hatályba,

A KÖVETKEZŐKÉPPEN HATÁROZOTT:

1. cikk

Az Északi-tenger olaj és egyéb káros anyagok általi szennyezésének kezelésére irányuló együttműködésről szóló megállapodásnak (Bonni megállapodás) a szerződő felek által a Bonnban 1989. szeptember 19-22-én tartott első ülésükön elfogadott módosításait az Európai Gazdasági Közösség nevében a Tanács jóváhagyja.

A módosításokról szóló határozat szövegét csatolták e határozathoz.

2. cikk

Az Európai Gazdasági Közösség nevében a Tanács elnöke értesíti a megállapodás 16. cikkének (2) bekezdésében említett letéteményes kormányt a jóváhagyó okirat elfogadásáról.

Kelt Luxembourgban, 1993. október 18-án.

a Tanács részéről

az elnök

A. Bourgeois

[1] HL C 114., 1992.5.5., 13. o.

[2] HL C 42., 1993.2.15., 36. o.

[3] HL C 287., 1992.11.4., 1. o.

[4] HL L 188., 1984.7.16., 7. o.

--------------------------------------------------
A Tanács határozata

(1993. november 23.)

az Európai Közösség és Románia között létrejött, a bornevek kölcsönös oltalmáról és ellenőrzéséről szóló megállapodás megkötéséről

(93/726/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 113. cikkére,

tekintettel a Bizottság javaslatára,

mivel az Európai Közösség és Románia között létrejött, a bornevek kölcsönös oltalmáról és ellenőrzéséről szóló megállapodás segíti a kereskedelemben jelentkező tisztességtelen verseny hatékony megszüntetésére irányuló intézkedések meghozatalát, nagyobb fokú fogyasztóvédelmet biztosít, és előmozdítja a szerződő felek közötti borkereskedelmet; mivel ezért kívánatos az említett megállapodás jóváhagyása;

mivel a megállapodás egyes rendelkezései végrehajtásának megkönnyítése érdekében, a Bizottságot fel kell hatalmazni, hogy – a borpiac közös szervezéséről szóló, 1987. március 16-i 822/87/EGK tanácsi rendelet [1] 83. cikkében megállapított eljárással összhangban – elvégezze a szükséges technikai kiigazításokat;

mivel a megállapodás rendelkezései közvetlenül kapcsolódnak a közös kereskedelem- és agrárpolitika hatálya alá tartozó intézkedésekhez, az említett megállapodást közösségi szinten kell létrehozni,

A KÖVETKEZŐKÉPPEN HATÁROZOTT:

1. cikk

Az Európai Közösség és Románia között létrejött, a bornevek kölcsönös oltalmáról és ellenőrzéséről szóló megállapodást, valamint az ahhoz csatolt jegyzőkönyvet és nyilatkozatokat a Közösség nevében a Tanács jóváhagyja.

Az első bekezdésben említett okmányok szövegét csatolták e határozathoz.

2. cikk

A Tanács elnöke felhatalmazást kap, hogy kijelölje a megállapodás aláírására és a Közösség jóváhagyó okiratának letétbe helyezésére a Közösség nevében jogosult személyt.

A Tanács elnöke megteszi a megállapodás 19. cikkének (1) bekezdésében előírt értesítést.

3. cikk

A megállapodás 13. cikke alkalmazásában, a Bizottság felhatalmazást kap, hogy – a 822/87/EGK rendelet 83. cikkében megállapított eljárással összhangban – megkösse a megállapodás módosításához szükséges jogi aktusokat.

4. cikk

Ezt a határozatot az Európai Közösségek Hivatalos Lapjában ki kell hirdetni.

Kelt Brüsszelben, 1993. november 23-án.

a Tanács részéről

az elnök

M. Smet

[1] HL L 84., 1987.3.27., 1. o. A legutóbb az 1566/93/EGK rendelettel (HL L 154., 1993.6.25., 39. o.) módosított rendelet.

--------------------------------------------------
Hivatalos Lap L 295 , 30/11/1993 o. 0007 - 0007

finn különkiadás fejezet 11 kötet 37 o. 0071

svéd különkiadás fejezet 11 kötet 37 o. 0071



A Tanács határozata (1993. november 22.) az Európai Unióról szóló szerződés J.2. cikke alapján elfogadott, a Líbiával folytatott gazdasági kapcsolatok mérsékléséről szóló közös álláspontról (93/614/KKBP) AZ EURÓPAI UNIÓ TANÁCSA, tekintettel az Európai Unióról szóló szerződésre, és különösen annak J.2. cikkére, tekintettel az Egyesült Nemzetek Szervezetének Biztonsági Tanácsa által 1993. november 11-én elfogadott 883(93) határozatra, A KÖVETKEZŐKÉPPEN HATÁROZOTT: (1) A Líbiával folytatott gazdasági kapcsolatok a Biztonsági Tanács által 1993. november 11-én elfogadott 883(93) határozat vonatkozó rendelkezéseivel összhangban mérséklődnek. (2) Ezt a határozatot a Hivatalos Lapban ki kell hirdetni. Kelt Luxembourgban, 1993. november 22-én. a Tanács részéről az elnök W. Claes --------------------------------------------------
A Tanács határozata

(1993. november 23.)

az Európai Közösség és a Bolgár Köztársaság között létrejött, a bornevek kölcsönös védelméről és ellenőrzéséről szóló megállapodás megkötéséről

(93/722/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 113. cikkére,

tekintettel a Bizottság javaslatára,

mivel az Európai Közösség és a Bolgár Köztársaság között a bornevek kölcsönös védelméről és ellenőrzéséről létrehozott megállapodás hozzá fog járulni a kereskedelemben a tisztességtelen verseny felszámolására tett intézkedések nagyobb hatékonyságához, nagyobb fokú fogyasztóvédelmet fog biztosítani, és elő fogja segíteni a szerződő felek közötti borkereskedelmet; mivel ezért ajánlatos jóváhagyni az említett megállapodást;

mivel a megállapodás bizonyos rendelkezései végrehajtásának megkönnyítése érdekében a Bizottságot fel kell hatalmazni arra, hogy a borpiac közös szervezéséről szóló 1987. március 16-i 822/87/EK tanácsi rendelet [1] 83. cikkében megállapított eljárással összhangban végezze el a szükséges technikai kiigazításokat;

mivel – tekintve, hogy a megállapodás rendelkezései közvetlenül kapcsolódnak a közös kereskedelmi és mezőgazdasági politika hatálya alá tartozó intézkedésekhez – az említett megállapodást közösségi szinten kell létrehozni,

A KÖVETKEZŐKÉPPEN HATÁROZOTT:

1. cikk

Az Európai Közösség és a Bolgár Köztársaság között létrejött, a bornevek kölcsönös védelméről és ellenőrzéséről szóló megállapodást és az ahhoz csatolt jegyzőkönyvet a Közösség nevében a Tanács jóváhagyja.

Az első bekezdésben említett jogi aktusok szövegét csatolták e határozathoz.

2. cikk

A Tanács elnöke felhatalmazást kap, hogy kijelölje a megállapodás aláírására jogosult személyeket, és letétbe helyezze a Közösség jóváhagyó okiratát.

A Tanács elnöke elküldi a megállapodás 19. cikkének (1) bekezdésében előírt értesítést.

3. cikk

A megállapodás 13. cikke alkalmazásában, a Bizottság felhatalmazást kap arra, hogy a 822/87/EGK rendelet 83. cikkében megállapított eljárással összhangban, megkösse a megállapodás módosításához szükséges jogi aktusokat.

4. cikk

Ezt a határozatot az Európai Közösség Hivatalos Lapjában ki kell hirdetni.

Kelt Brüsszelben, 1993. november 23-án.

a Tanács részéről

M. Smet

az elnök

[1] HL L 84., 1987.3.27., 1. o. Legutóbb az 1566/93/EGK rendelettel (HL L 154., 1993.6.25., 39. o.) módosított rendelet.

--------------------------------------------------
A Tanács határozata

(1993. december 13.)

az Európai Gazdasági Közösség és a Norvég Királyság között létrejött halászati megállapodásról szóló, levélváltás formájában létrejött megállapodás megkötéséről

(93/740/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 43. cikkére, összefüggésben 228. cikke (3) bekezdésének első albekezdésével,

tekintettel a Bizottság javaslatára,

tekintettel az Európai Parlament véleményére [1],

mivel az Európai Gazdasági Térségről (EGT) szóló tárgyalások keretében lehetőség nyílt arra, hogy megkössék az Európai Gazdasági Közösség és a Norvég Királyság között levélváltás formájában létrejött, az Európai Gazdasági Közösség és a Norvég Királyság közötti halászati megállapodást;

mivel e megállapodás része az EGT-tárgyalások eddig elért eredményeinek és fontos feltétele az EGT-megállapodás Közösség általi jóváhagyásának;

mivel e megállapodást jóvá kell hagyni,

A KÖVETKEZŐKÉPPEN HATÁROZOTT:

1. cikk

Az Európai Gazdasági Közösség és a Norvég Királyság közötti halászati megállapodásról szóló, levélváltás formájában létrejött megállapodást a Közösség nevében a Tanács jóváhagyja.

A megállapodás szövegét csatolták e határozathoz.

2. cikk

A megállapodás Közösség által történő jóváhagyásáról szóló értesítést a Tanács elnöke küldi meg.

Kelt Brüsszelben, 1993. december 13-án.

a Tanács részéről

az elnök

Ph. Maystadt

[1] HL C 305., 1992.11.23., 63. o.

--------------------------------------------------
A Tanács határozata

(1993. december 13.)

az Európai Gazdasági Közösség és az Izlandi Köztársaság között levélváltás formájában létrejött halászati megállapodás megkötéséről

(93/739/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 43. cikkére, összefüggésben a 228. cikke (3) bekezdésének első albekezdésével,

tekintettel a Bizottság javaslatára,

tekintettel az Európai Parlament véleményére [1],

mivel az Európai Gazdasági Térségről (EGT) folytatott tárgyalások keretében lehetőség nyílt arra, hogy megkössék az Európai Gazdasági Közösség és az Izlandi Köztársaság között levélváltás formájában létrejött halászati megállapodást;

mivel e megállapodás része az EGT-tárgyalások eddig elért eredményeinek, és fontos feltétele az EGT-megállapodás Közösség általi jóváhagyásának;

mivel e megállapodást jóvá kell hagyni,

A KÖVETKEZŐKÉPPEN HATÁROZOTT:

1. cikk

Az Európai Gazdasági Közösség és az Izlandi Köztársaság között levélváltás formájában létrejött halászati megállapodást a Közösség nevében a Tanács jóváhagyja.

A megállapodás szövegét csatolták e határozathoz.

2. cikk

A megállapodás Közösség által történő jóváhagyásáról szóló értesítést a Tanács elnöke küldi meg.

Kelt Brüsszelben, 1993. december 13-án.

a Tanács részéről

az elnök

Ph. Maystadt

[1] HL C 305., 1992.11.23., 62. o.

--------------------------------------------------